*****

ΚΑΝΟΝΙΣΜΟΣ (ΕΟΚ) αριθ. 3150/82 ΤΗΣ ΕΠΙΤΡΟΠΗΣ

της 25ης Νοεμβρίου 1982

περί τετάρτης τροποποιήσεως του κανονισμού (ΕΟΚ) αριθ. 2600/79 της Επιτροπής περί των συμφωνητικών αποθεματοποιήσεως επιτραπέζιου οίνου, γλεύκους σταφυλής και συμπυκνωμένου γλεύκους σταφυλής

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 2144/82 (2), και ιδίως το άρθρο 7 παράγραφος 7, το άρθρο 8 παράγραφος 3, το άρθρο 9 παράγραφος 5 και το άρθρο 12α παράγραφος 5,

τον κανονισμό (ΕΟΚ) αριθ. 878/77 Συμβουλίου της 26ης Απριλίου 1977 περί των τιμών συναλλάγματος που πρέπει να εφαρμοσθούν στον γεωργικό τομέα (3), όπως τροποποιήθηκε τελευταία από τον κανονισμό (ΕΟΚ) αριθ. 2792/82 (4), και ιδίως το άρθρο 5,

Εκτιμώντας:

ότι η αποκτηθείσα πείρα στα διάφορα καθεστώτα ιδιωτικής αποθεματοποιήσεως γεωργικών προϊόντων αποδεικνύει ότι πρέπει να καθορισθεί εντός ποίου μέτρου εφαρμόζεται ο κανονισμός (ΕΟΚ, Ευρατόμ) αριθ. 1182/71 του Συμβουλίου (5), για τον καθορισμό των προθεσμιών, ημερομηνιών και όρων που ορίζονται από τα καθεστώτα αυτά και να καθορίσει επακριβώς τις ημερομηνίες ενάρξεως και λήξεως της συμβατικής αποθεματοποιήσεως·

ότι το άρθρο 3 παράγραφος 4 του κανονισμού (ΕΟΚ, Ευρατόμ) αριθ. 1182/71 προβλέπει ότι οι προθεσμίες των οποίων η τελευταία ημέρα είναι αργία, Κυριακή ή Σάββατο, λήγουν κατά την εκπνοή της τελευταίας ώρας της επομένης εργασίμου ημέρας· ότι η εφαρμογή της διατάξεως αυτής στην περίπτωση των συμφωνητικών αποθεματοποιήσεως μπορεί να μην είναι όφελος των εμπόρων αλά αντίθετα μπορεί να προκαλέσει ανισότητα στην μεταξύ τους μεταχείριση· ότι είναι, κατά συνέπεια, σκόπιμο να γίνει παρέκκλιση από την διάταξη αυτή για τον καθορισμό της τελευταίας ημέρας της συμβατικής αποθεματοποιήσεως·

ότι πρέπει, κατά συνέπεια, να τροποποιηθεί το άρθρο 8 του κανονισμού (ΕΟΚ) αριθ. 2600/79 της Επιτροπής (6), όπως τροποποιήθηκε τελευταία από τον κανονισμό (ΕΟΚ) αριθ. 3632/81 (7)·

ότι πρέπει, επ' ευκαιρία, να καθορισθεί ποια είναι η αντιπροσωπευτική τιμή που εφαρμόζεται για την μετατροπή των ποσών ενισχύσεως σε εθνικά νομίσματα·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2600/79 τροποποιείται ως εξής:

1. Το άρθρο 8 αντικαθίσταται από το ακόλουθο κείμενο:

«Άρθρο 8

1. Οι προθεσμίες, ημερομηνίες και όροι πύ αναφέρονται στον παρόντα κανονισμό καθορίζονται σύμφωνα με τον κανονισμό (ΕΟΚ, Ευρατόμ) αριθ. 1182/71 του Συμβουλίου (1). Εντούτοις το άρθρο 3 παράγραφος 4 του εν λόγω κανονισμού δεν εφαρμόζεται για τον καθορισμό της διάρκειας της περιόδου αποθεματοποιήσεως.

2. Η πρώτη ημέρα της περιόδου αποθεματοποιήσεως είναι η επομένη της συνάψεως του συμφωνητικού.

3. Εντούτοις, αν σύμβαση έχει συναφθεί για περίοδο αποθεματοποιήσεως δεν μπορεί να είναι μεταγενέστερη:

- της 16ης Φεβρουαρίου για μακροπρόθεσμες συμβάσεις αποθεματοποιήσεως,

- της ογδόης ημέρας μετά από την ημέρα της συνάψεως της συμβάσεως για βραχυπρόθεσμες συμβάσεις αποθεματοποιήσεως,

- της ημέρας μετά την τελευταία ημέρα που καθορίζεται για τη σύναψη συμβάσεων αποθεματοποιήσεως που αναφέρονται στο άρθρο 12α παράγραφος 2 δεύτερο εδάφιο πρώτη περίπτωση του κανονισμού (ΕΟΚ) αριθ. 337/79 για τις εν λόγω συμβάσεις αποθεματοποιήσεως.

(1) ΕΕ αριθ. L 124 της 8. 6. 1971, σ. 1.».

4. Παρεμβάλλεται το άρθρο 12:

«Άρθρο 12

Η αντιπροσωπευτική τιμή που πρέπει να χρησιμοποιηθεί για τη μετατροπή σε εθνικά νομίσματα των ποσών που αναφέρονται στο άρθρο 11 είναι, για κάθε ημέρα συμβατικής αποθεματοποιήσεως, η αντιπροσωπευτική τιμή που εφαρμόζεται στον τομέα του οίνου την ίδια ημέρα.»

Άρθρο 2

Ο παρών κανονισμός αρχίζει να ισχύει στις 16 Δεκεμβρίου 1982.

Εφαρμόζεται στις συμβάσεις αποθεματοποιήσεως που συνάπονται από την ημερομηνία αυτή.

Εφαρμόζεται, κατόπιν αιτήσεως του ενδιαφερομένου, στις συμβάσεις που ισχύουν κατά την έναρξη της ισχύος του.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 25 Νοεμβρίου 1982.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 54 της 5. 3. 1979, σ. 1.

(2) ΕΕ αριθ. L 227 της 3. 8. 1982, σ. 1.

(3) ΕΕ αριθ. L 106 της 29. 4. 1977, σ. 27.

(4) ΕΕ αριθ. L 295 της 21. 10. 1982, σ. 6.

(5) ΕΕ αριθ. L 124 της 8. 6. 1971, σ. 1.

(6) ΕΕ αριθ. L 297 της 24. 11. 1979, σ. 15.

(7) ΕΕ αριθ. L 363 της 18. 12. 1981, σ. 22.